open-index/open-wikipedia-markdown huggingface dataset:
Hidroelektrana Trebinje I

**Hidroelektrana Trebinje I** nalazi se na rijeci Trebišnjici, u opštini Bileća, Bosna i Hercegovina. Dva agregata puštena su u rad 1968. godine, a treći 1975. godine. Nalazi se na oko 17&nbsp;km uzvodno od Trebinja.

## Akumulacija
Hidroelektrana je pribranska i koristi vode akumulacionog bazena Bileća.  Lučna brana Grančarevo dvostruko je zakrivljena sa perimetralnom fugom, građevinske visine 123 m i dužine po kruni 439 metara. Njena debljina u dnu je 27 a na vrhu 4,60 metara. Iskop temelja brane iznosi 230.000 m3, a zapremina ugrađenog betona 376.000 m3 . Izgradnjom brane dobila se koncentracija pada od 100 m. Stvoren je akumulacioni bazen Bileća koji uz maksimalnu denivelaciju od 52 m, ima ukupnu zapreminu akumulacije 1280 hm3, odnosno korisnu zapreminu od 1100 miliona kubnih metara. Bilećko jezero je površine, na koti normalnog uspora, 2764 ha.
Evakuacija velikih voda u toku pogona vrši se otvorenim bočnim prelivom od dva polja sa dva segmentna zatvarača, koji je smješten na lijevom boku brane. Za eventualnu potrebu hitnog pražnjenja akumulacije može se koristiti i obilazni tunel na dnu desnog boka brane. Kroz tijelo brane prolaze 2 temeljna ispusta, svaki promjera 2,5 metara, simetrično postavljena na osovinu brane.
## Razvodno postrojenje
Električna energija proizvedena u HE Trebinje I i HE Dubrovnik prenosi se sa po dva spojna dalekovoda na sabirnice 220 kV postrojenja Trebinje. Postrojenje 220 kV izgrađeno je sa dva sistema sabirnica po metodu miješanih faza. Spojno polje omogućuje zamjenu bilo koga prekidača u dalekovodnom ili transformatorskom polju. Sa dva dalekovoda u pravcu TS Mostar 3 i jednim u pravcu HE Perućica, postrojenje je povezano sa mrežom 220 kV, preko transormacija 400/220 kV sa autotransformatorom 400 MVA i 220/110 kV sa autotransormatorom 150 MVA sa mrežom 400 kV i mrežom 110 kV. U razvodnom postrojenju nalazi se centar tehničkog informacionog sistema Hidroelektrana Trebišnjica i čvorište radio i VF telekomunikacionih sistema.  
## Karakteristike
Mašinska hala nalazi se 35 metara nizvodno od brane od koje je dijeli samo plato 220 kV izvoda iz elektrane. Sastoji se iz turbinskog i generatorskog prostora, prostorija za difuzorske zatvarače, komande, montažnog platoa, kao i pomoćnih prostorija.

* broj agregata: 3
* instalirana snaga: 3 x60 MW (180 MW)
* tip turbine: Francis
* napon mreže: 220 kV
* srednja godišnja proizvodnja: 370 – 420 GWh

## Povezano
Gornji horizonti
## Reference
Grey Gardens

***Grey Gardens*** () je američki dokumentarni film snimljen u režiji braće Alberta i Davida Mayslesa, poznat kao jedno od najznačajnijih ostvarenja tog žanra 1970-ih.

U njemu se prikazuje Edith "Velika Edie" Bouvier Beale i njene kćer Edith Bouvier Beale, bivše pripadnice američkog otmjenog društva, provode život na svom nekoć luksuznom, a potom posve zapuštenom imanju Grey Gardens okružene prljavštinom, otpadom, divljim mačkama i rakunima te gotovo potpuno odvojene od ostatka svijeta. Film se odlikovao inzistiranjem na realizmu, te je osim prikaza njihovih dnevnih rituala koji uključuju pjesme i plesove, dao priliku da govore o svom nekadašnjem životu, često sa brutalnom iskrenošću.

Braća Maysles su originalno namjeravali snimiti film o nećaci "Velike Edie" - bivšoj Prvoj dami Jacqueline Kennedy. Tokom priprema su, prikupljajući građu o njenom ranom životu u East Hamptonu, posjetili Grey Gardens i na kraju zaključili da će imanje i njene stanarke biti bolja tema za film. Maysles i ekipa su na imanju proveli godinu dana.

Film je s obzirom na svoju temu, ali i sadržaj, izazvao veliku pažnju te su obje žene postale svojevrsni celebrityji. Mnogo godina kasnije je i sam film i njegovo snimanje postalo predmetom nekoliko dokumentarnih filmova, a 2006. je sudbina dvije žene postala predmetom brodvejskog mjuzikla *[[Grey Gardens (mjuzikl)|Grey Gardens]]*. Snimanje je 2009. godine rekonstruriano u televizijskom filmu *[[Grey Gardens (TV film)|Grey Gardens]]* u produkciji HBO-a.

## Izvori

## Vanjske veze
* 
* 
* 
* 
* 
* "Notes on ''Grey Gardens''". Criterion Collection essay by Hilton Als
* Article on Albert Maysles
Hidroelektrana Peć Mlini

**Hidroelektrana Peć Mlini** smještena je  na području opštine Grude (oko 40 km zračne linije od Mostara). To je prva hidroelektrana izgrađena na prostoru bivše Jugoslavije nakon ratnih djelovanja. 

Kroz Imotsko polje u Hrvatskoj teče rijeka Trebižat (pod imenom Vrljika), zatim kao Matica kroz Grudsko polje u Bosni i Hercegovini i gubi se u ponoru kod naselja Drinovci. Uz taj ponor Elektroprivreda je izgradila tunel. Metalnim zatvaračima moguće je uticati na režim voda u rejonu ponora. Tako je nastalo vještačko jezero (kompenzacijski bazen Nuga) koji je smješten na krajnjem i najnižem jugoistočnom dijelu Imotsko-grudskoga polja. Jezero se, osim vodom iz rijeke Matice (Trebižat), napaja vodom i iz područja samog polja. Te se vode u količini od Qsr=11,1 m3/s sakupljaju u kompenzacijski bazen Nuga, korisnog volumena 800.000 m3.

Sredinom XX vijeka napravljen je projekat za mini HE Peć Mlini, kao preteča višenamjenskog objekta te tako danas čini ozbiljan energetsko-vodoprivredni kompleks. Hidroelektrana je projektirana kao sastavnica ukupnoga korištenja prostora i resursa kraškoga kompleksa cijeloga toka rijeke Trebižat, a puštena je u pogon 2005. godine. Projektom je predviđeno poboljšanje uslova poljoprivredne proizvodnje, odbrana od poplava i proizvodnja električne energije iz HE snage 2×15,88 MW. Pri izgradnji nije bilo iseljavanja u području bazena Nuga i potopljeno je vrlo malo obradive zemlje.

Jezero se još uvijek radi. Nedostatak vode najveći je problem, a uz to dolazi i do otvaranja novih ponora koji utječu na nestajanje vode.
### Karakteristike
* Broj agregata  2   
* Instalirana snaga 2×15,3 MW 
* Instalirani proticaj 2×15 m3/s 
* Tehnički minimum 4,668 MW 
* Srednja godišnja proizvodnja 82 GWh
* Tip turbine Francis FvT-1.22/248-13 
* Proizvođač LITOSTROJ
* 
Dovodni tunel koji je armirano-betonski, potkovičasta je oblika prečnika 3,60 m, dužine 1.538 m. Vodna osmerougaona komora nalazi se na kraju dovodnoga tunela, odnosno na početku tlačnog cjevovoda.
Strojarnica i rasklopno postrojenje (SF6) smješteni su na platou na lijevoj obali rijeke Tihaljine (Trebižat). Rasklopno postrojenje je nazivnog napona Un=110 kV, FIS SF6 s četiri polja, dva dalekovodna i dva transformatorska polja.

## Reference
Harwich

**Harwich** je lučki grad od 20,436 stanovnika na istoku Engleske u Grofoviji Essex.

## Geografija

Harwich leži na sjeveru Essexa u Distriktu Tendring, na vrhu malog poluotoka koji strši u estuarij rijeka Orwell i Stour, preko puta Felixstowa u Grofoviji Suffolk.

Harwich je dugo vremena bio jedina zaštićena i sigurna luka na Sjevernom moru, između estuarija Humber i Temze.

## Historija

U luci Harwicha odigrala se oko 885. pomorska bitka u kojoj je kralj Alfred Veliki porazio danske Vikinge.
Nakon Normanskog osvajanja Engleska - 1066. poluotok Harwich postao je feud porodice Bigod koji su podigli zamke u Dovercourtu (danas jedno od predgrađa) i Harwichu.

Kralj Henry III dodjelio je 1222. povelju Hughu le Bigodu, Earlu od Norfolka kojom mu odobrava da može organizirati sajam u Dovercourtu. Nakon tog je Henry III 1253. dodjelio isto pravo i njegovom rođaku Roger le Bigodu da organizira sajam u Harwichu. 
Harwich se tokom srednjeg vijeka razvio zahvaljujući pomorstvoj trgovini, naročito tokom 14. vijeka, kasnije tokom 17. vijeka brodogradnja je postala značajna privredna grana.

Za grad je bila značajna 1604. kad je dobio povelju od kralja Jamesa I kojom je postao slobodni borough. Iako to nije bila prva povelja u kom se spominje borough, jer sličnu (iako sa manjim pravima) dobio još 1318. Earlu od Norfolka od svog polubrata Edwarda II.

Pravi razvoj njegove luke počeo je kad je do njega došla željeznica, tad je postao londonska luka za promet preko Sjevernog mora, naročito za putničke trajekte. Njegova luka koja je opremljena za kontejnerski transport i postala je glavna luka za promet sa Kontinentalnom Evropom.

Uz luku za privredu Harwicha važno je ribarstvo uz nešto lake industrije.
Predgrađe Dovercourt je popularno izletište.

## Reference

## Vanjske veze

* Harwich Town Council
Kravica (vodopad)

**Kravica** je vodopad na Rijeci Trebižat u Bosni i Hercegovini, u selu Studenci pored Ljubuškog. Vlasnik vodopada je bio čuveni ljubuški veleposjednik, vakif i dobrotvor Zaim-beg Selimić.

## Karakteristike
Kravicu (ili Kravice kako ga isto zovu) formirala je sedronosna rijeka Trebižat u krasu Hercegovine, probijajući se preko mekih stijena kalcijevog karbonata.
Vodopad je visok između 26 - 28 metara, a pada u amfiteatar promjera 120 metara.

Uz vodopad su nekada radili brojni mlinovi i stupe za valjanje sukna. Danas je Vodopad Kravica prirodni fenomen pod zaštitom države, kao geološki i geomorfološki spomenik.

## Galerija

Datoteka:Kravica4 20120430 113311.jpg|
Datoteka:Kravica 20120430 112809.jpg|
Datoteka:Kravica 9DSC01997.JPG|


## Reference

## Vanjske veze

* ''Slap Kravice''
Tragedija gluhog Sam-yonga

***Tragedija gluhog Sam-yonga*** (, translit.&nbsp;Biryeonui beongeori samyong) je južnokorejski igrani film snimljen 1973. godine u režiji Byun Jang-hoa. Po žanru je drama, a radnja prikazuje nesporazum između gospodara i njegovog gluhonijemog sluge.

## Uloge
* Kim Hee-ra
* Yun Yeong-kyeong
* Shin Yeong-il
* Choi In-suk

## Reference

## Vanjske veze
* 
*
Reed, México insurgente

***Reed, México insurgente*** (; ) je meksički historijsko-biografski film snimljen 1973. godine u režiji Paula Leduca. Predstavlja adaptaciju istoimene knjige američkog novinara Johna Reeda, a čiji lik u filmu tumači Claudio Obregón. Radnja prikazuje kako početkom 1910-ih odlazi u Meksiko kako bi sa lica mjesta izvještavao u Meksičkoj revoluciji te se priključuje trupama Pancha Ville.

Leducov je film izazvao priličnu pažnju zbog neobičnog stila, odnosno što je, usprkos "epske" teme, korišten crno-bijeli film od 16&nbsp;mm, naknadno "obojan" u svjetlosmeđe, kako bi se učinio što sličnijim starim fotografijama. Kritičari su ga hvalili, prije svega zbog za tadašnji Meksiko ikonoklastičkog odnosa prema Revoluciji. Osvojio je nekoliko nacionalnih filmskih nagrada Ariel.

## Uloge
* Claudio Obregón ... John Reed
* Eduardo López Rojas ... Gral. Thomas Urbina
* Ernesto Gómez Cruz ... Pablo Seanez
* Juan Ángel Martínez ... Julian Reyes
* Carlos Castañón ... Fidencio Soto
* Víctor Fosado ... Isidro Anaya
* Lynn Tillet ... Isabel
* Hugo Velázquez ... Longion Guereca
* Heraclio Zepeda ... Pancho Villa
* Carlos Fernández del Real ... Felipe Angeles
* Max Kerlow ... Antonio Swafeyta

## Povezano
**[[Crvena zvona]]*

## Reference

## Vanjske veze
*
John Reed

**John Silas "Jack" Reed** (22. oktobar 1887 – 17. oktobar 1920) bio je američki pjesnik, novinar i socijalistički aktivist, najpoznatiji po knjizi *[[Deset dana koji su potresli svijet]]*, u kojoj je iz prve ruke opisao Oktobarsku revoluciju u Rusiji 1917. godine. Reed se prije toga proslavio kao ratni dopisnik, izvještavajući o Meksičkoj revoluciji i Prvom svjetskom ratu tokom koga je kraće vrijeme boravio i u Srbiji. Svjedočenje ratu i njegovim strahotama, a još više neuspjeh socijalističke Druge internacionale da ga spriječi, radikalizirala je njegove stavove i učinila ga vatrenim poklonikom ruskih boljševika, a kasnije i jednim od osnivača Komunističke partije SAD. Umro je u Moskvi kao funkcionar Kominterne te je pokopan u zidinama Kremlja. 

## Literatura
* *Diana's Debut.* stihovi: J.S. Reed, muzika: Walter S. Langsham. privaztno izdanje, Cambridge 1910
* *Sangar: The Mad Recreant Knight of the West.* posvećeno Lincolni Steffens. Frederick C. Bursch, Hillacre Riverside, CT 1913
* *The Day in Bohemia, of Life Among the Artists.* orivvatno izdanje Riverside, CT 1913.
* *Everymagazine, An Immortality Play*. stihovi: John Reed, muzika: Bill Daly. privatno izdanje, New York, 1913
* *Insurgent Mexico.* D. Appleton & Co., New York 1914.
* *[[The War in Eastern Europe]].* Charles Scribner's Sons, New York 1916.
* *Freedom: A Prison Play.* 1916
* *Tamburlaine and Other Verses.* Frederick C. Bursch, Hillacre Riverside, CT 1917.
* *The Sisson Documents*. Liberator Publishing Co., New York 1918.
* *[[Ten Days that Shook the World]].* Boni and Liveright, New York 1919.
* ''Red Russia: The Triumph of the Bolsheviki.'' Workers' Socialist Federation, London 1919.  —*pamphlet collecting journalism from The Liberator.*
* ''Red Russia : Book II.'' Workers' Socialist Federation. 
* *The Structure of the Soviet State.* 1919
* *Daughter of the Revolution and Other Stories.* Floyd Dell, editor. Vanguard Press, New York 1927.
* *The Education of John Reed: Selected Writings.* John Stuart, editor. International Publishers, New York 1955.
* *Adventures of a Young Man: Short Stories from Life.* Seven Seas, Berlin 1966. City Lights, San Francisco 1975.
* *Collected Poems.* Corliss Lamont, editor. Lawrence Hill & Co., Westport, Conn. 1985.
* *John Reed and the Russian Revolution: Uncollected Articles, Letters and Speeches on Russia, 1917–1920.* Eric Homberger, John Biggart, editors. St. Martin's Press, New York 1992.
* *Shaking the World: John Reed's Revolutionary Journalism*. John Newsinger, editor. Bookmarks, London 1998.

## Izvori

## Vanjske veze
* The John Reed Internet Archive on Marxists.org
* 
* 
* 
* ''The Last Days With John Reed'' by Louise Bryant
* 
* 
* 
*1917 passport photo
Devetero vrela

**Devetero vrela** je kratka desna pritoka rijeke Ilomske, koja izvire ispod Petrovog polja. Za razliku od mnogih drugih potoka, koji se ljeti bitno smanje, Devetero vrela se održava na relativno stalnom vodostaju, a u proljeće i poslije kišnih perioda znatno osnaži. 

## Reference
Saffron Walden

**Saffron Walden** je srednjovjekovno trgovište od 16,263 stanovnika na istoku Engleske.

Saffron Walden je administrativni centar Distrikta Uttlesford.

## Geografija

Saffron Walden prostire se na sjeverozapadu Grofoviji Essex, udaljen 29 km južno od Cambridga i 69 km sjeverno od Londona.

## Historija

Naselje Walden izraslo je oko normanskog zamka i opatije u kraju koji je bio poznat po ručnom tkanju.  
U mjestu se održava sajam još od 1141, a danas u utorak i subotu.

Sredinom 14. vijeka otkriveno je da se iz šafrana (kog je raslo puno po okolici) može dobiti tartrazin i odličan žuti pigment, nakon tog je prefiks - šafran (*saffron*) dodan imenu je mjesta.

Današnji Saffron Walden je trgovište ruralnog kraja sa nešto lake industrije.

## Znamenitosti

Saffron Walden je poznat po dvorcu Audley End iz 17. vijeka i parohijskoj crkvi sv. Marije, uz to ima puno starih kuća građenih fahverkom.

## Pobratimski gradovi

* Bad Wildungen, Njemačka

## Reference

## Vanjske veze

* Saffron Walden Town Council
Uttlesford

**Uttlesford** je distrikt od 85,119 stanovnika na istoku Engleske.

## Geografija

Prostire se po sjeverozapadnom uglu Grofovije Essex, gdje graniči sa Cambridgeshirom i Hertfordshirom.

Nizak vapnenački greben brežuljaka presjeca distrikt od jugozapada do sjeveroistoka preko valovitog terena.

Uttlesford je uglavnom ruralni kraj. Najveći i glavni grad distikta je Saffron Walden, a ostali urbani centri su male stare parohije kao što su Thaxted, Great Dunmow i Stansted Mountfitchet.

U distriktu se nalazi aerodrom Stansted koji je postao treći po veličini londonski aerodrom, nakon Heathrowa i Gatwicka.

## Historija

Distikt Uttlesford je formiran nakon administrativne reforme zemlje 1. aprila 1974. ujedinjenjem dotadašneg borough Saffron Walden sa ruralnim distriktima Dunmow i Saffron Walden.

## Reference

## Vanjske veze

* Uttlesford District Council
Kopernik (film)

***Kopernik*** je poljsko-istočnonjemački biografski film snimljen 1973. godine u režiji Ewe i Czeslawa Petelskog. Naslovni protagonist, koga tumači Andrzej Kopiczyński, je znameniti poljski astronom Nikola Kopernik. Radnja prikazuje njegov život, odnosno putovanja po Evropi, radzvojenost od žene koju je volio, kao i sukobe sa Katoličkog crkvom koju je izazvalo njegovo inzistiranje na heliocentričnom modelu neba. Film je snimljen za 500. obljetnicu Kopernikovog rođenja, a potom proširen u istoimenu TV-seriju prikazanu iste godine.

## Uloge
* Andrzej Kopiczyński ... Mikołaj Kopernik
* Barbara Wrzesińska ... Anna Schilling - rođaka
* Czesław Wołłejko ... Lukasz Watzenrode - biskup Warmije
* Andrzej Antkowiak ... Andrzej Kopernik
* Klaus-Peter Thiele ... Georg Joachim von Lauchen gen. Rhetikus
* Henryk Boukołowski ... Kardinal Hipolit d'Este
* Hannjo Hasse ... Andreas Osiander - urednik
* Henryk Borowski ... Tiedemann Giese - biksup Chełmna
* Jadwiga Chojnacka ... majka lopova Kacpera
* Aleksander Fogiel ... Matz Schilling - Annin otac
* Emilia Krakowska ... Kacperova supruga
* Gustaw Lutkiewicz ... Jan Dantyszek - biskup Warmije
* Leszek Herdegen ... Mönch Mattheusz
* Witold Pyrkosz ... Prepozyt Płotowski
* Wiktor Sadecki ... Wojciech z Brudzewa

## Reference

## Vanjske veze
*
The Return of the Pink Panther

***The Return of the Pink Panther*** () je britanska kriminalistička filmska komedija snimljena 1975. godine u režiji Blakea Edwardsa. Predstavlja četvrti po redu film iz ciklusa o Pinku Pantheru, odnosno treći u kome ulogu policijskog inspektora Clouseaua tumači Peter Sellers. Radnja započinje kad u fiktivnoj zemlji Lugash bude ukradeno nacionalno blago, odnosno dijamant "Ružičasta pantera", te tamošnje vlasti inzistiraju da istragu provede Clouseau, koji, pak, kao glavnog sumnjivca odredi britanskog pustolova Sir Charlesa Littona (čiji lik tumači Christopher Plummer).

*The Return* je nakon filma *[[A Shot in the Dark (film, 1964)|Pucanj u tami]]* ponovno okupio Sellersa, Edwardsa i kompozitora Henryja Mancinija, čijem se oduststvu često pripisuje neuspjeh danas uglavnom zaboravljenog filma *[[Inspector Clouseau (film)|Inspector Clouseau]]*. U filmu su ponovno nastupili i Herbert Lom kao Clouseauov rastrojeni šef komesar Dreyfuss i Burt Kwouk kao njegov sluga Cato. Iako je Davida Nivena, koji je Littonov lik bio tumačio u filmu *[[The Pink Panther (film, 1963)|Pink Panther]]* iz 1963. godine, zbog starosti zamijenio Plummer, film, u čijim pojedinim scenama glumica Catherine Schell, reagirajući na Sellersovu pojavu i geste, jedva suspreže smijeh, je postigao izuzetan uspjeh i u mnogo čemu revitalizirao filmsku seriju koja će dobiti još nekoliko nastavaka.

## Uloge
* Peter Sellers ... Inspektor Jacques Clouseau
* Herbert Lom ... Komesar Charles Dreyfus
* Christopher Plummer ... Sir Charles Litton 
* Catherine Schell ... Lady Claudine Litton
* Burt Kwouk ... Cato Fong
* Peter Arne ... Pukovnik Sharki
* Peter Jeffrey ... General Wadafi
* Grégoire Aslan ... Šef lugaške policije
* David Lodge ... Mac
* Graham Stark ... Pepi
* Eric Pohlmann ... Debeljko 
* André Maranne ... François
* Victor Spinetti ... Hotelski recepcionar
* John Bluthal ... Slijepi prosjak
* Mike Grady ... Liftboj
* Peter Jones ... Psihijatar

## Reference

## Vanjske veze
* 
* 
*
Braintree (distrikt)

**Braintree** je distikt od 150,360 stanovnika na istoku Engleske u Grofoviji Essex,.

## Geografija

Distrikt Braintree prostire se po sjeveru Grofovije Essex, administrativni centar i najveći grad je Braintree. 
Ostala veća naseljai su trgovišta Halstead i Witham, centri bogate poljoprivredne okolice.

Po cijelom distriktu ima finih srednjovjekovnih crkavas i starih stambenih kuća.

## Historija

Proizvodnja i trgovina vunenim tkaninama, donijeli su prosperitet gradovima i selima Braintreea krajem srednjeg vijeka.

Od 17. vijeka vunu je zamjenila svila, čiju su proizvodnju i znanje o njoj donjele hugenotske Izbjeglice pristigli tokom druge polovice 16. vijeka.

Distikt Braintree formiran je nakon administrativne reforme zemlje 1. aprila 1974. ujedinjenjem dotadašnih urbanih distrikta; Braintree and Bocking, Halstead i Witham sa ruralnim distriktima Braintree i Halstead.

## Reference

## Vanjske veze

* Braintree District Council
Braintree, Essex

**Braintree** je  grad od 54,956 stanovnika na istoku Engleske.

## Geografija

Braintree leži na sjeveru Essexa u Distriktu Braintree, čiji je administrativni centar.

## Historija

Braintree je izrastao kao saksonsko naselje na rimskom putu Stane.

Londonski biskup je 1199. dodjelio povelju Braintreu kojom mu odobrava da može organizirati sajam.
Braintree se brzo razvio u značajno trgovište, a od 13. vijeka i u centar manufakturne proizvodnje vunenih tkanina po stupama okolnih potoka Brain, Pant i Rijeke Blackwater.

Dolazak većeg broja flamanskih hugenotskih izbjeglica tokom 16. vijeka, koji su sa sobom donijeli nove - naprednije tehnike tkanja znatno je utjecao na prosperitet grada.

U 17. vijeku vjerska netolerancija i siromaštvo doveli su do vala iseljavanja, dvije grupe kolonista iz Braintreea osnovale su 
1632. dva američka grada Braintree, Massachusetts i Hartford, Connecticut.

Od 19. vijeka počinje razvoj industrije, prvu tvornicu svile osnovao je Samuel Courtauld, nakon dolaska željeznice iz Londona 1848. uslijedio je pravi industrijski bum.

## Reference

## Vanjske veze

* Braintree Town Hall
Stupa (uređaj)

**Stupa** ili **Valjarica**  (Valjavica) su primitivne drvene mašine pokretane snagom vode (kao vodenice), u kojima se valjanjem i zbijanjem (udaranjem) vune, uz stalni dotok lužnate vode (mokri postupak) proizvodilo vrlo grubo sukno.

U stupama se isto to sukno često i pralo i obnavljalo.

## Karakteristike

Metoda rada u stupama bila je vrlo jednostavna (za razliku od tkanja), u njima je vuna zbog djelovanja lužnate vode omekšala, pa su je valjanje uz konstantne mehaničke udarce drvenim batovima sabijalo, zgušnjavalo, podebljavalo, dok su se vlakna,isprepletala, pa je na kraju sukno postalo čvrsto i nepromočivo. 
, 4=

lužina, 5=vuna za valjanje
Mana valjanog sukna bila je težina, tvrdoća i neelastičnost, ali je bilo puno trajnije od današnjih tkanina

Stupe su najčešće bile instalirane u posebnim radionicama, podizanim uz vodotoke, često uz vodenice, ali kojiput i na potpuno otvorenom prostoru.

## Historija

Rimljani su poznavali stupe, i imali velike pogone u kojima su radili robovi, nakon Pada Rimskog Carstva to znanje se po Evropi izgubilo, pa je ponovno otkriveno za Križarskih ratova i ponovno uvedeno u Evropu tokom 12. vijeka.

Po južnoslavenskim krajevima stupe se se zadržale na selu sve do 20. vijeka. Na Bregavi kod Stoca posljednje stupe radile su do 1992. 

Po jednoj od teorija Valjevo je dobilo ime po valjaricama, kojih je nekad bilo puno duž Kolubare.

## Reference

## Vanjske veze

* ''Fulling''
Stupa (razvrstavanje)

**Stupa** se može odnositi na;
* Stupa, spomenik Bude i budizma
* Stupa (Dubrovačko primorje), selo kod Dubrovnika
* Stupa ili **Valjarica**, drvena mašina za valjano sukno
Basildon (borough)

**Basildon** je distikt i borough od 181,721 stanovnika na istoku Engleske.

## Geografija
Distrikt Basildon prostire se na jugu grofovije Essex, udaljen četrdesetak kilometara od centra Londona. Administrativni centar i najveći grad je Basildon, a ostali veći gradovi su Billericay i Wickford.

## Privreda
Po cijelom distriktu ima puno industrijskih pogona od lake mašinogradnje, kemijske industrije do štamparija.

## Historija
Zbog nestašice stanova nakon Drugog svjetskog rata brojni Londončani su se naselili po Billericayu i Wickfordu, a nakon tog i u Basildonu koji je podignut kao novi grad nakon 1949.

Distikt Basildon formiran je nakon administrativne reforme zemlje 1. aprila 1974. ujedinjenjem dotadašneg urbanog distrikta Basildon s dijelom urbanog distrikta Thurrock to je prostor gdje se danas nalazi grad Basildon.

## Reference

## Vanjske veze

* Basildon Council
Tommy (film)

***Tommy*** je britanski filmski mjuzikl snimljen 1975. godine u režiji Kena Russella, poznat kao jedna od najpopularnijih rock opera, odnosno najznačajnijih filmova u historiji rock muzike.

Temelji se na istoimenom albumu britanske rock grupe The Who, čiji članovi nastupaju u filmu, a pjevač Roger Daltrey tumači naslovnu ulogu. Radnja prikazuje kako, nakon što je kao dječak svjedočio ubistvu oca od strane nevjerne majke (čiji lik tumači Ann-Margret) i njenog ljubavnika (koga tumači Oliver Reed) postaje slijep, gluh i nijem, ali i kako se kao odrasli muškarac budi iz svog stanja.

Russell je film režirao u svom uobičajenom stilu, stvarajući bizarne scene, ali je on u kontekstu rock pjesama vrlo dobro funkcionirao, te je dio kritičara u *Tommyju* pronašao predložak koji će vrlo brzo početi koristiti autori modernih muzičkih spotova. Film u kome su nastupile neke od najuglednijih rock-zvijezda tadašnjeg doba, kao Elton John, Tina Turner i Eric Clapton je postigao veliki uspjeh, te su mnoge od pjesama ponovno postale veliki hitovi. Također je dobio pohvale od dijela kritike, pri čemu je posebno iskanuta Ann-Margret.

Russell je iste godine Daltreya angažirao za ulogu Franza Liszta u filmu *[[Lisztomania]]*, ali taj film nije doživio sličan uspjeh.

## Uloge

* Ann-Margret ... Nora Walker
* Oliver Reed ... "Ujak" Frank Hobbs
* Roger Daltrey ... Tommy Walker
** Barry Winch ... mladi Tommy
*** Alison Dowling ... pjevajući glas mladog Tommyja
* Elton John ... Pinball Wizard
* Tina Turner ... Acid Queen
* Eric Clapton ... Propovjednik
* John Entwistle ... sam sebe
* Keith Moon ... Ujak Ernie/sam sebe
* Paul Nicholas ... Rođak Kevin
* Jack Nicholson ... Specijalist
* Robert Powell ... Pukovnik Walker
* Arthur Brown ... Svećenik
* Pete Townshend ... Narator/sam sebe
* Victoria Russell ... Sally Simpson
* Ben Aris ... Vlč. A. Simpson V. C.
* Mary Holland ... Mrs. Simpson
* Ken Russell ... Bogalj

## Reference

## Vanjske veze
* 
* 
* 
*
Hidroelektrana Trebinje II

**Hidroelektrana Trebinje II** nalazi se na rijeci Trebišnjici, u opštini Trebinje, Bosna i Hercegovina. Puštena je u rad 1981. godine. Nalazi se na oko 4&nbsp;km uzvodno od Trebinja.

## Akumulacija
Hidroelektrana Trebišnjica II je locirana neposredno ispod Brane Gorica koja je čvorište raspodjele voda u sistemu, tj. Na ovom mjestu je predviđena optimizacija iskorišćenja raspoloživih voda. Ovdje dolaze vode iz Bilećkog jezera udaljenog uzvodno 13,5&nbsp;km.
Kompezacioni bazen Gorica ukupne zapremine 15.74 x 106m3, omogućuje dnevno izravnanje vode HE Trebinje I i pritoke Sušice. Betonska brana Gorica je visine 33.5 м i dužine 185 м. Objektu organizaciono pripada kanal, tj regulisano betonsko korito dužine 67.8 км, које је betonirano na 61 км dužine. Ovim kanalom se odvodi dio vode prema prema pumpnoj HE Čapljina, kapaciteta 45 m3 /s. Ove vode koriste se i za navodnjavanje Trebinjskog i Popovog Polja. Drugi tunel služi za odvod vode prema HE Dubrovnik i jedan je od najimpozantnijih objekata u sistemu HET-a. Sastoji se od
* zahvatne građevine sa kotom praga 275,82 m.n.m.; 
* jedan tunel prečnika 6 metara, dužine 15,4 kilometara, debljine obloge 0,50 m; 
* betonski cjevovod (Mokro Polje) prečnika 5,40 m, dužine 1,20&nbsp;km i debljine oblogeo 0,40 m; 
* vodostan zapremine gornje komore 10.000 m3 ; 
* cjevovod (vertikalni čelični ubetoniran u stijeni) prečnika od 3,90 m do 3,30 m.

Na brani Gorica postoje dva temeljna ispusta na lijevoj strani brane i dva prelivna polja u sredini brane kojima se omogućuje evakuacija velikih voda.
## Karakteristike
Elektrana je priključena na naponsku mrežu 35 kV i ima lokalni karakter jer je prosječna godišnja proizvodnja manja od potreba grada Trebinja.  
* broj agregata: 1
* instalirana snaga: 8 MW
* tip turbine: Kaplan
* srednja godišnja proizvodnja: 14,5 GWh

## Povezano
Gornji horizonti
## Reference
Dabarsko polje

**Dabarsko polje** je kraško polje u Bosni i Hercegovini, u opštinama Berkovići i Bileća. Najveće naselje u polju su Berkovići. Poljem prolazi i put Stolac–Fatnica. Okružuju ga planine Trusina, Hrgud, Kubaš i Crno Osoje. Nalazi se na nadmorskoj visini između 470 i 560 metara. Zahvata površinu od oko 28,9km² s dužinom od 21 km i širinom od 2,2 km. 
### Hidrologija
Kroz polje protječu dvije rječice - Opačica i Vrijeka, koje pripadaju slivu Neretve. Vrijeka teče kroz Dabarsko polje svega oko dva i po kilometra, prije nego što se izgubi u ponoru Ponikva. Nekada su njeno izvorište krasile vodenice. Riblja vrsta *gaovica* iz Vrijeke, prema predanju mještana, zbog svojstva afrodizijaka, završavala je na trpezama bogatih i stigla čak do sultanovog dvora u Istanbulu. Na području polja je 5 vrsta riba, 100 vrsta ptica, 27 vrsta vilinih konjića i 114 vrsta raznog bilja.

Plavno područje obuhvata oko 12 km², tj. skoro polovinu ukupne površine, a poplave traju od novembra do maja, u prosjeku 110 dana, i polje se pretvara u ogromno jezero. Izvorske zone, koje se javljaju povremeno, Vrijeka, Lješnica, Sušica, Opačica i Pribit su na  sjevernom  rubu  polja. U južnom dijelu Dabarskog polja nalaze se brojni ponori i nekoliko pećina: Visibaba, Obodina, Ljelješnica, Danajlova, Ponikva. Utvrđeno  je  da  se sve  vode,  ponovo  javljaju  na  povremenim  ili  stalnim izvorima  rijeke  Bregave. 

U polju ima blizu četiri hiljade hektara najplodnije zemlje.
### Energetika
Projektom Gornji horizonti, iz 1976, predviđa se korištenje voda u okviru Hidrosistema Trebišnjica na bazi višenamjenskog iskorištavanja voda kraških polja istočne Hercegovine, kao osnovnom resursu na ovom području. Tunel Dabar-Fatnica, u dužini 3222 metara,  već  je izgrađen.  Za izgradnju HE Dabar, 160 MVA, izdata je lokacijska dozvola.

Kanal kroz Dabarsko polje, dužine 6750 m, služiti će za odvođenje voda iz HE Dabar do tunela Dabarsko polje-Fatničko polje. Ovaj kanal ujedno bi služio za prihvatanje vlastitih voda, koje izviru u određenim periodima godine po rubu polja. Na taj način se vrši odvodnjavanje polja. Poprečni presjek kanala je trapezni sa nagibom kosina 1:3. Da bi se spriječili gubici vode, kanal će na cijeloj dužini biti obložen oblogom od prskanog betona debljine 6 cm. Za potrebe dnevnog izravnanja vode, predviđeno je proširenje kanala radi stvaranja kompenzacionog bazena. Ukupna dužina proširenog kanala je 770 m, a zapremina 105000 m3. 
### Ekologija
Današnja stručna javnost upozorava na činjenicu da je uređenje i izgradnja brojnih zahvata na slivu rijeke Neretve i Trebišnjice planirano u ranijem razdoblju na osnovu tadašnjih saznanja o režimu otjecanja iz sliva. U međuvremenu dosta zahvata je realizirano i dogodile su se ozbiljne promjene režima voda uz nepovoljne uticaje na pojedine sektore (Slivovi Bune i Bregave). 

## Reference
Lisztomania

***Lisztomania*** je britanski biografski filmski mjuzikl snimljen 1975. godine u režiji Kena Russella. Naslovni protagonist, koga tumači Roger Daltrey, je Franz Liszt, znameniti mađarski pijanist i kompozitor iz 19. vijeka, a radnja prilično slobodno koristi pojedine događaje iz njegovog života, prije svega burne veze sa ženama, za niz spektakularnih, fantastičnih i anakronističkih scena.

Russell, kome je klasična muzika bila omiljeni motiv, a biografije njenih kompozitora omiljena tema, je prije toga iste godine postigao veliki uspjeh sa filmskom rock operom *[[Tommy (film, 1975)|Tommy]]*, u kojoj je protagonista također tumačio Daltrey, pjevač grupe *[[The Who]]*. Novi je film pružio priliku Russellu da kombinira i jedno i drugo, pri čemu je posebno prikladno bilo to što je Liszt na vrhuncu svoje popularnosti kod mlade ženske publike izazivao masovnu histeriju nalik na moderne rock zvijezde, a što je opisano u izrazu *[[lisztomanija]]*, koji mnogi drže pretečom beatlemanije i sličnih fenomena. Kritičarima su, pak, posebno u oči pale scene u kojoj je Lisztov suvremenik i kolega Richard Wagner, koga tumači Paul Nicholas, prikazan kao proto-nacistički vampir, a koje su se smatrale pretjeranima. *Lisztomania*, u kojoj su Lisztove i kompozicije njegovih suvremenika aranžirane uz pomoć sintesajzera i u rock stilu, zbog toga nije uspjela ponoviti uspjeh *Tommyja*.

## Uloge
*Roger Daltrey ... Franz Liszt
*Sara Kestelman ... Princeza Carolyn
*Paul Nicholas ... Richard Wagner
*Ringo Starr ... Papa
*Rick Wakeman ... Thor
*John Justin ... Grof d'Agoult
*Fiona Lewis ... Marie d'Agoult
*Veronica Quilligan ... Cosima Wagner
*Nell Campbell ... Olga Janina
*Murray Melvin ... Hector Berlioz
*Andrew Faulds ... Johann Strauss II
*Kenneth Colley ... Frédéric Chopin

## Reference

## Vanjske veze
* 
*
Operation Daybreak

***Operation Daybreak*** (; ) je američko-čehoslovački ratni film snimljen 1975. godine u režiji Lewisa Gilberta. Temelji se na knjizi *Seven Man at Daybreak* britanskog pisca Alana Burgessa, koja je, pak, opisivala operaciji Anthropoid, odnosno atentat koji su za vrijeme Drugog svjetskog rata u okupiranoj Češkoj pripadnici Čehosloslovačke vojske u izbjeglištvu izveli protiv nacističkog Reichsprotektora Reinharda Heydricha (koga u filmu tumači Anton Diffring).

*Operation Daybreak* je bio četvrti film posvećen atentatu, ali i prvi napravljen u boji i prvi u kome su atentatori i druge ličnosti vezane za te događaje navedene pod pravim imenama. Napravljen je u za tadašnje hladnoratovske prilike neobičnoj koprodukciji između hollywoodskog studija i studija zemlje Istočnog bloka, pri čemu su korišteni znameniti studiji Barrandov kao i autentične lokacije u Pragu, koje će kasnije često koristiti zapadni sineasti.

## Uloge

* Timothy Bottoms ... Nar. Jan Kubiš 
* Martin Shaw ... Nar. Karel Čurda 
* Joss Ackland ... Janák 
* Nicola Pagett ... Anna Malinová
* Anthony Andrews ... Nar. Jozef Gabčík 
* Anton Diffring ... Reichsprotektor Reinhard Heydrich 
* Carl Duering ... Karl Frank, acting Reichsprotektor
* Cyril Shaps ... Otac Petrek 
* Diana Coupland ... Tetka Marie Moravcová 
* Ronald Radd ... Karel Moravec 
* Kim Fortune ... Ata Moravec
* Ray Smith ... Hájek 
* George Sewell ... Heinz Panwitz, glavni istražitelj 
* Reinhard Kolldehoff ... Fleischer, Gestapo 
* Kika Markham ... Čurdina supruga
* Philip Madoc ... Heydrichov tumač 
* Nigel Stock ... General Cyril Cross   
* Vernon Dobtcheff ... Pyotr 
* Frank Gatliff ... Kirurg
*Pavla Matějovská ... Jindriska
*Jiri Krampol ... Por. Adolf Opalka

## Vanjske veze
* 
* ''Operation Daybreak'' at the TCM Movie Database
* 
*
Habla, mudita

***Habla, mudita*** () je špansko-zapadnonjemački igrani film snimljen 1973. godine u režiji Manuela Gutiérreza Aragóna. Po žanru je drama, a protagonist, koga tumači José Luis López Vázquez, je ostarjeli planinar koji prilikom izleta u nepristupačnim planinama odluči ostati u prenoćištu kako bi nijemu pastiricu (čiji lik tumači Kiti Manver, pokušao naučiti govoriti. Radnja prikazuje kako se tome opire pastiričina porodica koja ga optuži za silovanje.

## Uloge
* José Luis López Vázquez - Rodrigo
* Kiti Manver - La Muda
* Francisco Algora - El Mudo
* Hanna Haxmann
* Francisco Guijar
* Susan Taff
* Marisa Porcel
* Rosa de Alba
* Edy Lage
* María de la Riva
* Pedrín Fernández
* Lucy Tiller
* Manuel Guitián
* Carmen Liaño
* Vicente Roca

## Reference

## Vanjske veze
*
Veronica (film)

***Veronica*** je rumunjski fantastični filmski mjuzikl snimljen 1972. godine u režiji Elisabete Bostan. Protagonistica, čiji lik tumači Lulu Mihăescu, je 5-godišnjica djevojčica u sirotištu kojoj njena vilinska kuma daruje čarobnu torbu koja će joj ispuniti sve želje, ali pod uvjetom da je dijeli sa drugom djecom. Radnja prikazuje kako Veronica torbu zadrži za sebe, te kako, u nastojanju da izbjegne kaznu i ispravi pogreške, odlazi u zemlju bajki gdje doživljava razne pustolovine. Napravljen za porodičnu publiku, *Veronica* je doživjela izuzetnu gledanost i postala jednim od najpopularnijih ostvarenja u historiji rumunjske kinematografije. Već sljedeće godine je snimljen nastavak pod naslovom *[[Veronica se întoarce]]*.

## Uloge
*Lulu Mihăescu:  Veronica
*Margareta Pâslaru:  învățătoarea / Zâna cea bună
*Dem Rădulescu:  Motanul Dănilă
*Vasilica Tastaman:  vulpea cea șireată
*Angela Moldovan:  Smaranda
*Manuela Hărăbor:  unul dintre copiii din orfelinat
*George Mihăiță:  Șoricelul Aurică

## Izvori

## Vanjske veze
* 
* Cum a fost realizat filmul "Veronica". Povestea unui succes al cinematografiei românești, 6 aprilie 2012, Roxana Roseti, *Evenimentul zilei*
* Veronica, 6 noiembrie 2006, Loreta Popa, *Jurnalul Național*
Veronica se întoarce

***Veronica se întoarce*** () je rumunjski fantastični filmski mjuzikl snimljen 1973. godine u režiji Elisabete Bostan. Predstavlja nastavak popularnog filma *[[Veronica (film)|Veronica]]* iz prethodne godine. U njemu  Lulu Mihăescu ponavlja ulogu naslovne protagonistice, 5-godišnje djevojčice Veronice koja ponovno dobija čarobnu torbu koja ispunjava želje, ali i ponovno odlazi u zemlju bajki kako bi je naučila dijeliti sa drugom djecom.

## Uloge
*Lulu Mihăescu – Veronica
*Dem Rădulescu – Bucătarul / Motanul Dănilă
*Margareta Pâslaru – Educatoarea / Zâna / Împărăteasa furnicilor
*Mihai Stan – Corbul
*Violeta Andrei – Mărunțica
*Angela Moldovan – Smaranda
*George Mihăiță – Șoricelul Aurică
*Florian Pittiș – Greierele

## Vanjske veze
* 
* Articol în ''Jurnalul Național''
Sol Plaatje

**Solomon Thekisho Plaatje** (9. oktobar 1876 – 19. jun 1932) je bio južnoafrički književnik, lingvist, aktivist i političar, poznat kao najistaknutiji crni intelektualac u Južnoj Africi svog doba, te kao jedan od osnivača današnjeg Afričkog nacionalnog kongresa. Rodom iz naroda Tswana, odrastao je u domu bijelih kršćanskih misionara i primio izvrsno obrazovanje, a posebno se istakavši talentom za jezike, te je, preselivši se u Koloniju Cape postao jedan od rijetkih crnih stanovnika koji je u njoj ispunio tamošnje zakonske uvjete (poznavanje engleskog i nizozemskog i imovinski cenzus od 50 funti) za pravo glasa. Plaatje, koje je to pravo izgubio stvaranjem Južnoafričke Unije 1910. godine se ostatak života proveo nastojeći britansku i međunarodnu javnost uvjeriti u potrebu da njegovi crni sunarodnjaci u Južnoj Africi dobiju politička i druga prava. U tu je svrhu 1916. godine objavio knjigu *Native Life in South Africa* koja se danas smatra vrijednim izvorom etnografskih i drugih podataka. Poznat je i po tome što je preveo cjelokupni opus Williama Shakespearea na tswana jezik.

## Vanjske veze
* A biography and chronology of his life
* 
*
Brentwood (borough)

**Brentwood** je distikt i borough od 76,057 stanovnika na istoku Engleske.

## Geografija

Distrikt Brentwood prostire se na jugu Grofovije Essex, u neposrednoj blizini sjeveroistočne granice Grofovije Greater London. .
Administrativni centar i najveći grad je Brentwood.

Borough Brentwood je u najvećem dijelu rezidencijalni, sa nešto pogona lake industrije, ali ima i ruralnih dijelova sa farmama uz londonski Zeleni pojas i po unutrašnjosti.

## Historija

Distikt Brentwood formiran je nakon administrativne reforme zemlje 1. aprila 1974. ujedinjenjem dotadašneg Urbanog distrikta Brentwood sa dijelovima ruralnih distrikta Epping and Ongar i Chelmsford.

Kraljevsku povelju o statusu borougha dobio je 27. aprila 1993.

## Pobratimski gradovi

* Roth, Njemačka
* Montbazon, Francuska

## Reference

## Vanjske veze

* Brentwood Council
Brentwood, Essex

**Brentwood** je grad od 54,715 stanovnika na istoku Engleske.

## Geografija

Brentwood leži na jugozapadu Essexa u Distriktu Brentwood, čiji je administrativni centar , udaljen 30 km sjeveroistočno od Charing Crossa. Pored grada prolazi londonski kružni autoput M25M25]].

## Historija

Njegovo ime je sintagma od *Brent* (burnt - izgorio) + *Wood* (šuma), a to otkriva da je nastao na mjestu šumske čistine.

Tokom vremena postao je odmorište za hodočasnike koji su putovali za Canterbury, na ta vremena podsjećaju ostaci kapele iz 12. vijeka u centru grada. Nakon što mu je kralj Henry III u 13. vijeku dodjelio povelju da može održavati sajam - Brentwood se razvio u značajno trgovište.

Brentwood je poznat kao mjesto gdje su zasjedali prvi sudovi, na ta vremena podsjeća elizabetijanska zgrada u kojoj je zasjedao sud. Uz to ima i vrlo staru školu osnovanu 1557.

## Pobratimski gradovi

* Roth, Njemačka
* Montbazon, Francuska

## Reference

## Vanjske veze

* Discover Brentwood
Austrougarska Tvrđava Strač

**Tvrđava Strač** su fortifikacioni objekti iz doba Austrougarske u pojasu Trebinje - Bileća, Bosna i Hercegovinagrađeni od 1910. do 1916. godine, sa ciljem zaštite Bokokotorskog zaliva, odnosno i priprema Austrougarske za rat nakon aneksije BiH. Bila je drugo po veličini austrougarsko vojno utvrđenje u ovoj monarhiji. 

Austrijanac Konstantin Volker iz Instituta za istorijsku arhitekturu u Gracu istraživao je fortifikacione objekte u okviru svoje doktorske disertacije. Objekti su imali ogromne profile željezne konstrukcije od kojih je veliki dio poslije Drugog svjetskog rata u obnovi i izgradnji zemlje sa kule skinut i pretopljen. Ovaj fortifikacioni objekat bio je naoružan sa dvije haubice 100 milimetara od sedam kilometara dometa i sa dva topa za ličnu odbranu, te sa 24 mitraljeza i 12 reflektora. Na vrhu ovog objekta su četiri čelične kupole, napola zidane a napola gotovo uklesane u kamen. Kupole su teške oko 25 tona, od kojih su dvije bile osmatračnice, a dvije su služile za haubice. One su izvučene,  "Poršeovim" traktorom, a ne volovskim zapregama kako se mislilo.

Istraživanje je potvrdilo i da su u unutrašnjosti objekta vojnici imali agregat na dizel gorivo, ali i žičaru koja se koristila prilikom gradnje objekta, o čemu svjedoče podaci iz Beča koje će trebati potvrditi.

Danas je veći dio objekta Strača, koji je imao od 50 do 60 prostorija za smještaj vojske, urušen sam od sebe, a jedan dio je još očuvan pa je ono što se vidi najviše ruševina, osim jedne očuvane prostorije sa protivmitraljeskim štitom.

Austrijski stručnjaci, preračunavajući ondašnje krune u današnju valutu evro, izračunali da je gradnja ove tvrđave na Straču koštala 60 miliona evra. 

Ovo mjesto ima ogromni turistički potencijal. Problem je što se još ne zna ko je legitimni vlasnik Strača – država, grad, neko drugo pravno ili fizičko lice. 

Prema odluci Ministarstva kulture BiH tvrđava Strač iznad Trebinja nije zaštićeno kulturno dobro. Emir Kusturica je dobio dozvolu da sruši više starih objekata na području Trebinja i Hercegovine kako bi iskoristio klesani kamen (i sa tvrđave Strač) za gradnju objekta Andrićgrad u Višegradu. 

## Reference
Rochford (distrikt)

**Rochford** je distikt od 85,144 stanovnika na istoku Engleske.

## Geografija

Distrikt Rochford  prostire se na jugoistoku Grofovije Essex, sa sjevera graniči sa estuarijem Rijeke Crouch a sa juga sa gradom Southend-on-Sea u estuariju Temze.

Administrativni centar i najveći grad je Rochford.

Rijeka Roach na svom putu do Sjevernog mora, protječe kroz centar distrikta. Ona formira u niskom istočnom dijelu prema obali - močvarni kraj.

Obalni dio uz Sjeverno more puno se koristi za jedrenje i rekreaciju, a po unutarašnjosti  leže periferijska naselja metropolskog Londona.

## Historija

Distikt Rochford  formiran je nakon administrativne reforme zemlje 1. aprila 1974. ujedinjenjem dotadašneg Urbanog distrikta Rayleigh sa ruralnim distriktom Rochford.

## Pobratimski gradovi

* Haltern am See, Njemačka

## Reference

## Vanjske veze

* Rochford District Council
Russian Roulette (film)

***Russian Roulette*** () je kanadsko-britanski triler film snimljen 1975. godine u režiji Loua Lombarda. Predstavlja adaptaciju romana *Kosygin Is Coming*. Protagonist, čiji lik tumači George Segal je pripadnik Kanadske kraljevske konjičke policije koji od pretpostavljenih dobija delikatan zadatak da diskretno pritvori latvijskog imigranta iz bojazni da bi zbog radikalnih antisovjetskih stavova mogao poremetiti predstojeći posjet sovjetskog premijera Alekseja Kosigina. Radnja prikazuje kako se njegov zadatak zakomplicira, nakon što se ispostavi da iza svega stoji komplicirana zavjera u koju je upetljana američka mafija, ali i KGB i sovjetski tvrdolinijaški krugovi kojima detant nije u interesu.

*Russian Roulette* je predstavljao režijski debi za Lombarda, dotada poznat po montaži i fotografiji nekih od najpoznatijih filmova Sama Peckinpaha i Roberta Altmana. Kritike mu nisu bile sklone, pri čemu se najviše zamjerala izuzetna razvučenost u prvih sat vremena, koju nije opravdao niti kompliciran zaplet, kao i loše replike. Tek je završni dio, u kome protagonist namjerava spriječiti apokaliptični atentat utrkujući se sa vremenom, dobio pohvale. *Russian Roulette* je dobio pohvale i zbog vještog korištenja vancouverskih lokacija, davši primjer mnogim budućim hollywoodskim filmskim i televizijskim produkcijama. Lombardova režiserska karijera je, međutim, nakon ovog filma bila praktički završena.

## Uloge
*George Segal ... Kaplar Timothy Shaver
*Cristina Raines ... Bogna Kirchoff
*Bo Brundin ... Puk. Sergi Vostick
*Denholm Elliott ... Commander Petapiece
*Gordon Jackson ... Hardison
*Peter Donat ... Insp. Peter McDermott
*Richard Romanus ... Raymond Ragulin
*Nigel Stock ... Ferguson
*Val Avery ... Rudolph Henke
*Louise Fletcher ... Midge
*Graham Jarvis ... Bension, RCMP
*Constantine Gregory ... Samuel (kao Constantin de Goguel)
*Jacques Sandulescu ... Gorki, KGB-ov gorila
*Wally Marsh ... Taggart
*Hagan Beggs ... Kavinsky

## Reference

## Vanjske veze
*
Ruski rulet

**Ruski rulet** (; ) je popularni naziv za ekstremnu i potencijalno smrtnosonu igru na sreću koja se igra uz pomoć revolvera. Igrač u prazni doboš ubaci jedan ili nekoliko metaka, potom doboš provrti te, uperivši revolver u sebe (ili neku drugu osobu) povlači okidač ne znajući da li će to dovesti do ispaljenja metka ili ne.

Praksa nalik na ruski rulet je prvi put opisana u romanu *[[Junak našeg doba]]* Mihaila Ljermontova u prvoj polovici 19. vijeka. Sam izraz "ruski rulet" se prvi put iskoristio u kao naslov priče *Russian Roulette* švicarsko-američkog pisca Georgesa Surdeza 1937. godine, gdje protagonistu za vrijeme službe francuskoj Legiji stranaca veteran ruske carske vojske prepričava događaj iz Prvog svjetskog rata.

Ruski rulet je kasnije korišten kao čest motiv u djelima fikcije, od kojih su vjerojatno najpoznatije neke od najupečetljivijih scena znamenitog hollywoodskog filma *[[Lovac na jelene]]*.

## Povezano
* Američki dvoboj
Rochford

**Rochford** je grad od 18,190 stanovnika na istoku Engleske.

## Geografija

Rochford leži na jugoistoku Essexa, u Distriktu Rochford, čiji je administrativni centar. Kroz grad protiče rijeka Roach, a svega par kilometara južnije leži veliki Southend-on-Sea sa kojim je praktički spojen u konurbaciju, ali se zbog identiteta drži za samostalni grad.

## Historija

Rochford je povelju da može organizirati sajam dobio 1247., nakon tog se razvio u trgovište. 
Grad je poznat po veleposjedničkoj kući Rochford Hall, koja je nekad pripadala porodici Boleyn.

## Reference

## Vanjske veze

* Rochford
Crouch (rijeka)

**Crouch** je rijeka na istoku Engleske u Grofoviji Essex duga 28 km.

## Karakteristike

Crouch izvire u šumi Wilderness nešto zapadnije od grada Billericaya. Od tamo teče gotovo pravolinijski prema istoku do svog estuarija u Sjeverno more.

Najveća pritoka je rijeka Roach, ostalo su potoci.

## Reference

## Vanjske veze

* ''River Crouch Conservation Trust''
Tswana jezik

**Tswana jezik** (ISO 639-3: tsn), jedini predstavnik nigersko-kongoanske podskupine tswana, kojim govori preko 4.500.000 ljudi u Bocvani, Južnoafričkoj Republici, Namibiji i Zimbabveu. Pripadnici etničke grupe Tswana (Bečuana) (iz Bocvane) podijeljeni su na niz plemena koja govore sa više dijalekata: tlhaping (tlapi), hurutshe, rolong, kwena, kgatla, ngwatu (ngwato), tawana, lete, ngwaketse, tlokwa i sehurutshe. Standardni tswana jezik temelji se na dijalektu sehurutshe

U Južnoafričkoj Republici gdje je jedan od službenih jezika govori ga 3.410.000 ljudi, više nego u Bocvani (nacionalni jezik; 1.070.000; Johnstone 1993). U Namibiji je također nacionalni jezik (12.300 govornika 2006),a koristi se u obrazovanju i administraciji; 29.400 u Zimbabveu (1969 popis).

## Izvori

## Vanjske veze

* Ethnologue (14th)
* Ethnologue (15th)